ประกาศกระทรวงการคลังเรื่อง ลักษณะ สีและขนาดธนบัตรชนิดราคา ๑๐๐ บาท แบบปรับปรุง ที่จะนำออกใช้[๑] ด้วยธนาคารแห่งประเทศไทยจะนำธนบัตรชนิดราคา๑๐๐ บาท แบบปรับปรุงออกใช้อาศัยอำนาจตามความในมาตรา ๑๔ วรรค ๒ แห่งพระราชบัญญัติเงินตราพ.ศ. ๒๕๐๑ รัฐมนตรีว่าการกระทรวงการคลัง จึงประกาศลักษณะ สี และขนาดของธนบัตรชนิดราคา๑๐๐ บาท แบบปรับปรุง ดังต่อไปนี้๑.ลักษณะและสีก.ด้านหน้าตอนกลางเบื้องขวามีพระบรมฉายาสาทิสลักษณ์พระบาทสมเด็จพระเจ้าอยู่หัวรัชกาลปัจจุบัน ทรงเครื่องแบบจอมทัพพิมพ์ด้วยสีแดงเข้ม ด้านขวาของพระบรมฉายาสาทิสลักษณ์มีแถวตัวเลขอารบิก 100 ขนาดเล็กที่อ่านได้โดยใช้แว่นขยาย พิมพ์ด้วยสีแดงเข้ม บริเวณขอบด้านบนและด้านล่างเป็นลายพื้นพิมพ์ด้วยสีชมพูอมส้ม สีส้ม สีแดง และสีเขียวตอนกลางเบื้องซ้ายมีตราอักษรพระปรมาภิไธย ภ.ป.ร. สีเหลืองทอง ล้อมด้วยลายประดิษฐ์สีส้ม สีแดงและสีเขียวถัดขึ้นไปทางซ้ายมีหมวดอักษรและเลขหมายไทยสีแดง ถัดลงมามีคำว่า รัฐบาลไทย ธนบัตรเป็นเงินที่ชำระหนี้ได้ตามกฎหมาย และ หนึ่งร้อยบาททั้งหมดพิมพ์ด้วยสีแดงเข้ม ถัดลงมามีลายมือชื่อของรัฐมนตรีว่าการกระทรวงการคลังและผู้ว่าการธนาคารแห่งประเทศไทยพิมพ์ด้วยสีดำอยู่เหนือตำแหน่งคำว่ารัฐมนตรีว่าการกระทรวงการคลัง และ ผู้ว่าการธนาคารแห่งประเทศไทยซึ่งพิมพ์ด้วยสีแดงเข้ม ตอนล่างมีตัวเลขไทย ๑๐๐ ขนาดใหญ่ พิมพ์ด้วยสีแดงและสีแดงเข้ม ภายในบรรจุตัวเลขอารบิก 100 ขนาดเล็กที่อ่านได้โดยใช้แว่นขยาย บริเวณด้านซ้ายและด้านล่างของตัวเลขไทย๑๐๐ ขนาดใหญ่ มีแถวตัวเลขอารบิก 100 ขนาดเล็กสีแดงและสีแดงเข้ม อ่านได้โดยใช้แว่นขยายองค์ประกอบทั้งหมดนี้พิมพ์บนลายพื้น ลายไทย และลายประดิษฐ์รูปวงกลมสลับสีเบื้องซ้ายมุมบนมีรูปพระครุฑพ่าห์สีแดงเข้ม ส่วนมุมล่าง มีลายประจำยามลูกโซ่สีขาวอยู่ในกรอบรูปสี่เหลี่ยมผืนผ้ามุมมนสีแดงภายในมีตัวเลขอารบิก 100 ซ่อนไว้ ซึ่งมองเห็นได้เมื่อเอียงธนบัตรเข้าหาแสงสว่างโดยมองผ่านจากมุมล่างซ้ายเข้าหากึ่งกลางธนบัตรด้านบน ใต้กรอบรูปสี่เหลี่ยมผืนผ้ามุมมนมีแถวตัวเลขอารบิก100 ขนาดเล็กสีแดงเรียงติดต่อกันเป็นระยะอ่านได้โดยใช้แว่นขยาย ทั้งหมดพิมพ์บนลายพื้นสีแดงและสีชมพูอมส้ม และแถบฟอยล์สีเงินซึ่งผนึกไว้ตามแนวตั้งภายในมีพระราชลัญจกรประจำพระองค์รัชกาลที่ ๙ ตัวเลขไทย ๑๐๐ และตัวเลขอารบิก 100เรียงเป็นระยะตามแนวตั้ง พื้นหลังส่วนที่รองรับมีตัวเลขอารบิก 100 ขนาดเล็กกระจายอยู่ทั่วไป องค์ประกอบทั้งหมดนี้จะเปลี่ยนสีสะท้อนแสงวาววับเมื่อพลิกธนบัตรไปมาเบื้องขวามุมบนมีตัวเลขอารบิก 100พิมพ์ส่วนบนด้วยสีเหลืองทองและส่วนล่างด้วยสีแดงเข้มบนลายพื้นสีชมพูอมส้ม ถัดลงมามีลายน้ำพระบรมฉายาสาทิสลักษณ์พระบาทสมเด็จพระเจ้าอยู่หัวรัชกาลปัจจุบันและลายน้ำรูปลายประจำยามซึ่งมีความโปร่งแสงเป็นพิเศษอยู่ในเนื้อกระดาษ ด้านซ้ายของลายน้ำมีรูปวงกลมสีขาวภายในมีบางส่วนของตัวเลขอารบิก 100พิมพ์ด้วยสีชมพูอมส้มและสีแดง และส่วนที่เหลือพิมพ์บนด้านหลังในตำแหน่งที่ต่อเนื่องกันเมื่อยกธนบัตรด้านหน้าขึ้นส่องกับแสงสว่างจะมองเห็นเป็นตัวเลขอารบิก 100 ที่สมบูรณ์ ใต้ลายน้ำมีหมวดอักษรโรมันและเลขหมายอารบิกสีแดงพิมพ์บนลายพื้นสีชมพูอมส้มถัดลงมามีลายประจำยามลูกโซ่สีแดงอยู่ในกรอบรูปสี่เหลี่ยมผืนผ้าพิมพ์บนลายพื้นสีชมพูอมส้มซึ่งเบื้องขวาของลายประจำยามลูกโซ่นี้มีวงกลมดุนนูน ๓ วง สำหรับผู้พิการทางสายตาข.ด้านหลังตอนกลางเบื้องขวามีพระบรมฉายาสาทิสลักษณ์พระบาทสมเด็จพระจุลจอมเกล้าเจ้าอยู่หัว ในฉลองพระองค์เต็มยศทหารเรือพิมพ์ด้วยสีแดงเข้ม ตอนล่างของพระบรมฉายาสาทิสลักษณ์มีลายประดิษฐ์และลายไทยสีแดงเข้มใต้ลายไทยมีข้อความว่า โทษฐานปลอมหรือแปลงธนบัตรคือจำคุกตลอดชีวิตหรือจำคุกอย่างสูงยี่สิบปี และปรับอย่างสูงสี่หมื่นบาท ขนาดเล็กพิมพ์ด้วยสีแดงเข้มอ่านได้โดยใช้แว่นขยาย องค์ประกอบทั้งหมดนี้พิมพ์บนลายพื้นสีแดงแสดสีแดง สีส้ม และสีน้ำเงินตอนกลางเบื้องซ้ายมีภาพพระราชกรณียกิจเกี่ยวกับการเลิกทาส พิมพ์ด้วยสีแดงเข้มบนลายประดิษฐ์รูปวงกลม พิมพ์ด้วยสีแดงสีแดงแสด สีน้ำเงิน และสีส้ม ถัดไปทางซ้ายมีตัวเลขอารบิก 100 พิมพ์ในแนวตั้งด้วยสีแดง ใต้ภาพพระราชกรณียกิจเกี่ยวกับการเลิกทาสมีตัวเลขไทย๑๐๐ พิมพ์ด้วยสีแดงเข้ม บนตัวเลขและอักษรไทยคำว่า๑๐๐ บาทขนาดเล็กเรียงติดต่อกันเป็นระยะ พิมพ์ด้วยสีน้ำเงินและสีส้มเบื้องซ้ายมุมบนมีตราอักษรพระปรมาภิไธย จ.ป.ร. พิมพ์ด้วยสีแดง บนลายพื้นสีแดงและสีน้ำเงิน ถัดลงมามีลายน้ำพระบรมฉายาสาทิสลักษณ์พระบาทสมเด็จพระเจ้าอยู่หัวรัชกาลปัจจุบันและลายน้ำรูปลายประจำยามซึ่งมีความโปร่งแสงเป็นพิเศษ เบื้องขวาของลายน้ำมีรูปวงกลมสีขาวภายในมีบางส่วนของตัวเลขอารบิก 100พิมพ์ด้วยสีน้ำเงินและสีแดง ใต้ลายน้ำมีข้อความว่า ประเพณีทาสที่มีอยู่ในพระราชอาณาจักรสยามถึงเป็นวิธีทาส ทำสารกรมธรรม์ขายตัวด้วยใจสมัครมิใช่ทาสเชลยที่เป็นการกดขี่อย่างร้ายแรงก็จริงแต่ก็เป็นเครื่องกีดขวางความเจริญประโยชน์และสุขสำราญของมหาชนอยู่อย่างหนึ่ง ซึ่งจำเป็นจะต้องเลิกถอนอย่าให้มีประเพณีทาสภายในพระราชอาณาจักรนี้กรุงสยามจึงจะมีความเจริญสมบูรณ์เท่าทันประเทศอื่น และ พระบรมราชโองการพระบาทสมเด็จพระจุลจอมเกล้าเจ้าอยู่หัว พิมพ์ด้วยสีแดง ตอนล่างเป็นลายพื้นสีแดงและสีน้ำเงินเบื้องขวามุมบนมีรูปพระครุฑพ่าห์สีแดง ขนปีกชั้นในสีแดง ขนปีกชั้นนอกและขนหางสีน้ำเงินค.ลักษณะพิเศษเนื้อกระดาษสีส้มอ่อนมีลายน้ำพระบรมฉายาสาทิสลักษณ์พระบาทสมเด็จพระเจ้าอยู่หัวรัชกาลปัจจุบัน และลายน้ำรูปลายประจำยามซึ่งมีความโปร่งแสงเป็นพิเศษมองเห็นได้ชัดเจนทั้งสองด้านเมื่อยกธนบัตรขึ้นส่องดูกับแสงสว่างในเนื้อกระดาษโรยเส้นใยเรืองแสงซึ่งมองไม่เห็นด้วยแสงธรรมชาติ แต่จะเห็นเรืองแสงเป็นสีน้ำเงิน สีแดง และสีเหลืองภายใต้รังสีเหนือม่วงในเนื้อกระดาษฝังเส้นใยสีโลหะ(เทา) ซ่อนไว้ตามด้านกว้างของธนบัตร ภายในเส้นใยสีโลหะ (เทา) มีตัวเลขอารบิกและอักษรไทยคำว่า100 บาท และตัวเลขอารบิกและอักษรโรมันคำว่า 100 BAHT ขนาดเล็ก สามารถอ่านได้ทั้งสองด้านเมื่อยกธนบัตรขึ้นส่องดูกับแสงสว่างด้านหน้าธนบัตรมีแถบฟอยล์สีเงินผนึกไว้ตามแนวตั้งภายในมีพระราชลัญจกรประจำพระองค์รัชกาลที่ ๙ ตัวเลขไทย ๑๐๐ และตัวเลขอารบิก 100เรียงเป็นระยะตามแนวตั้งพื้นหลังส่วนที่รองรับมีตัวเลขอารบิก 100 ขนาดเล็กกระจายอยู่ทั่วไป องค์ประกอบทั้งหมดนี้จะเปลี่ยนสีสะท้อนแสงวาววับเมื่อพลิกธนบัตรไปมารูปพระครุฑพ่าห์บนด้านหน้าพิมพ์ด้วยระบบพิมพ์เส้นนูน โดยมีบางส่วนพิมพ์บนแถบฟอยล์สีเงิน อยู่ในตำแหน่งใกล้เคียงกับรูปพระครุฑพ่าห์บนด้านหลังตัวเลขอารบิก100 ในรูปวงกลมสีขาว ซึ่งพิมพ์แยกบางส่วนไว้บนด้านหน้าและบางส่วนไว้บนด้านหลังในตำแหน่งที่ต่อเนื่องกันเมื่อยกธนบัตรด้านหน้าขึ้นส่องดูกับแสงสว่างจะมองเห็นเป็นตัวเลขอารบิก 100 ที่สมบูรณ์ลายดุนนูนรูปวงกลม๓ วง เบื้องขวาของลายประจำยามลูกโซ่สีแดงซึ่งอยู่ในกรอบรูปสี่เหลี่ยมผืนผ้าบนด้านหน้าเพิ่มความรู้สึกสัมผัสให้กับผู้พิการทางสายตาลายพื้นสีส้มและสีเขียวบริเวณตอนกลางเบื้องซ้ายบนด้านหน้าพิมพ์ด้วยหมึกพิมพ์พิเศษ ซึ่งจะเรืองแสงเป็นสีส้มและสีเขียวภายใต้รังสีเหนือม่วงหมวดอักษรและเลขหมายไทยกับหมวดอักษรโรมันและเลขหมายอารบิกพิมพ์ด้วยหมึกพิมพ์พิเศษสีแดงซึ่งจะเปลี่ยนเป็นสีส้มเรืองแสงภายใต้รังสีเหนือม่วง๒.ขนาดธนบัตรกว้าง๗๒ มิลลิเมตร ยาว ๑๕๐ มิลลิเมตรประกาศ ณวันที่ ๕ กันยายน พ.ศ. ๒๕๔๘ทนง พิทยะรัฐมนตรีว่าการกระทรวงการคลังฐิติพงษ์/ผู้จัดทำ๓ ตุลาคม ๒๕๔๘ปิยะธิดา/ปรับปรุง๗ สิงหาคม ๒๕๖๑[๑]ราชกิจจานุเบกษา เล่ม ๑๒๒/ตอนพิเศษ ๙๐ ง/หน้า ๑/๑๙ กันยายน๒๕๔๘